

PLEC DE CLÀUSULES ADMINISTRATIVES I PRESCRIPCIONS TÈCNIQUES PARTICULARS QUE HAN DE REGIR EN EL CONTRACTE DE SERVEIS ARTÍSTICS PER AL CONCERT D’ANTONIA FONT DEL DIA 27 DE JULIOL DE 2024 DINS LA PROGRAMACIÓ DEL FESTIVAL D’ESTIU AL TEATRE AUDITORI DEL CAMP DE MART. 


QUADRE RESUM DEL PLEC DE CLÀUSULES ADMINISTRATIVES PARTICULARS

A. PODER ADJUDICADOR
Administració contractant: Ajuntament de Tarragona
Òrgan de contractació: Consellera delegada de cultura i festes
B. PROCEDIMENT DE CONTRACTACIÓ Tipus de contracte: contracte de serveis
Tipus de procediment: Negociat sense publicitat Tramitació: ordinària
C. DEFINICIÓ DE L’OBJECTE DEL CONTRACTE
Contracte de serveis artístics per tal que l’empresa adjudicatària contracti l’artista Antonia Font per al concert del dia 27 de juliol de 2024, dins la programació del Festival d’Estiu. 
CPV 92312240-5 serveis prestats per artistes de l’espectacle.
D. PRESSUPOST BASE DE LICITACIÓ: Pressupost base iva exclòs: 30.000€ Tipus d’IVA aplicable:21% (6.300 €) Pressupost base IVA inclòs: 36.300€
E. VALOR ESTIMAT DEL CONTRACTE Valor estimat del contracte : 30.000€
F. ANUALITAT: 2024
G. TERMINI D’EXECUCIÓ:
Data de celebració : 27 de juliol

H. ADMISSIBILITAT DE VARIANTS: No
I. REVISIÓ DE PREUS: No
J. GARANTIES Provisional: no Definitiva: no
K. SUBROGACIÓ No
L. SUBCONTRACTACIÓ No.

PLEC DE CLÀUSULES ADMINISTRATIVES PARTICULARS


PRIMERA.- Objecte del contracte.
L’adjudicatari contractarà a l’artista per a què faci una actuació a :

	Lloc: Tarragona (Camp de Mart-Festival d’estiu)

	Data: dissabte, 27 de juliol de 2024

	Inici de l’actuació: 22:00

	Durada: 90 minuts

	Hores de proves de so i llum: la coordinació amb l’empresa adjudicatària del so i llum serà responsabilitat de l’adjudicatària


CPV 92312240-5 serveis artístics prestats per artistes de l’espectacle
SEGONA.- Preu del contracte.
Per a l’actuació citada a la clàusula primera, l’adjudicatària pagarà a l’artista la quantitat fixa de 30.000€+iva, d’acord amb el següent detall:
Pressupost base iva exclòs:30.000€ Tipus d’IVA aplicable: 21% (3.600 €) Pressupost base IVA inclòs) 33.600€

TERCERA.- Divisió en lots del contracte.
No hi ha divisió en lots

QUARTA.- Forma d’adjudicació del contracte.


La forma d’adjudicació del contracte serà el procediment negociat sense publicitat, amb un únic contractista per raó d’exclusivitat, d’acord amb l’article 168.a.2n) de la LCSP.
Le següents circumstàncies justifiquen la utilització del procediment negociat sense publicitat: El grup musical ANTONIA FONT disposa d’un contracte d’exclusivitat, de management o de representació artística exclusivament amb un empresari; per tant, si es vol contractar l’actuació d’aquesta artista i l’exclusivitat de la seva representació és d’un únic empresari, de conformitat amb les relacions privades que tinguin l’artista i el mànager (persona que s’ocupa de la direcció dels interessos econòmics d’un artista del món de l’espectacle, en aquest cas) únicament es pot contractar l’artista a través del seu mànager.
CINQUENA.- Perfil del contractant.
Amb la finalitat d’assegurar la transparència i accés públic a la informació relativa a la seva activitat contractual, i sens perjudici de la utilització d’altres mitjans de publicitat, l’Ajuntament de Tarragona compta amb el perfil del contractant al qual tindrà accés segons les especificacions tècniques que regulen a la Seu electrònica.

SISENA.- Existència de crèdit

L’interventor general ha informat de l’existència de crèdit suficient al respecte a la partida 06030 33415 2260911 i número 132 per import de 36.300 €, import que es considera màxim per l’inici de les negociacions del contracte


SETENA.- Revisió de preus
No hi ha revisió de preus

VUITENA.- Durada i emplaçament
El concert es celebrarà el dia 27 de juliol de 2024 entre les 22:00 i les 00:00 de la nit, al Teatre Auditori del Camp de Mart de  la ciutat de Tarragona.

NOVENA.- Acreditació de la capacitat de contractar
Per acreditar la capacitat de contractar l’empresa haurà d’aportar amb l’oferta la corresponent declaració responsable.

DESENA.- Presentació de proposicions i documentació administrativa

10.1 Condicions prèvies
Les proposicions de l’empresa hauran d’ajustar-se als plecs i documentació que regeixen la licitació, i la seva presentació suposa l’acceptació incondicionada per l’empresari del contingut de la totalitat de les seves clàusules o condicions, sense excepció o reserva alguna.
10.2 Invitació a participar
L’òrgan de contractació, a través de la unitat instructora del procediment cursarà invitació a l’empresa que ostenta els drets en exclusiva de representació artística negociant-se els aspectes tècnics i econòmics assenyalats a la clàusula setzena. Sobre aquesta negociació s’aixecarà acta que s’incorporarà a l’expedient.
10.3 Lloc i termini de presentació d’ofertes.
Les ofertes i la resta de documentació administrativa requerida es faran arribar a la unitat instructora per correu electrònic a l’adreça grius@tarragona.cat en el termini màxim de 15 dies des de la rebuda de la invitació a participar.

10.4 Contingut de les proposicions:
La proposició de l’empresa haurà de contenir:
1. El preu, que no podrà ser superior al preu bàsic de licitació
2. La forma de pagament
3. Els drets d’imatge
4. La fitxa tècnica dels RIDERS ( llums i so) mínims requerits per l’artista per poder actuar per tal que l’ajuntament pugui realitzar la contractació d’aquests, amb una proposta de coordinació amb l’empresa que en resulti adjudicatària d’aquests serveis.
5. La Fitxa tècnica d’hospitalitat.
10.5 documentació administrativa. Juntament amb la proposició caldrà que l’empresa convidada presenti:
1. Declaració responsable segons model que se li facilitarà amb la invitació a participar
2. Document acreditatiu de l’exclusivitat de la representació de l’artista.
10.6 Publicitat.
Tant l’inici de contractació, amb incorporació d’aquests plecs com la resolució d’adjudicació, es penjaran al perfil del contractant.
ONZENA.- Garanties provisionals i definitiva.
Garantia provisional. No s’exigeix.
Garantia definitiva. No s’exigeix en virtut del que estableix l’article 107.1, 2n paràgraf de la LCSP.
DOTZENA.- Admissibilitat de variants No s’admet la presentació de variants TRETZENA.- Mesa de contractació
D’acord amb el que estableix l’article 326 de la LCSP, no es constitueix mesa de contractació.
CATORZENA.- Negociació.
En virtut de l’article 170.2 de la LCSP, atès que únicament participa un candidat, l’òrgan de contractació haurà de negociar amb l’empresa en els termes que s’assenyalen en l’apartat 5 de l’article 169 de la LCSP
14.1 Comissió negociadora
L’òrgan de contractació serà assistit per la cap de serveis a la Ciutadania i la cap de secció d’igualtat, que procediran a l’estudi i negociació del contingut de l’oferta. Els integrants de la comissió negociadora seran designats per l’òrgan de contractació.
La comissió negociadora elevarà acta del desenvolupament i resultat de les negociacions, que haurà de ser signada pels membres d’aquesta comissió i l’empresa.
14.2 Aspectes objectes de la negociació.-


Atès que només pot realitzar l’objecte del contracte l’empresa participant, per raons d’exclusivitat   de realització artística, per tal de donar compliment al que estableix l’article 170 de la LCSP, seran objecte de negociació:
1. Els requeriments tècnics de llum i so (RIDERS) que seran a càrrec de l’ajuntament.
2. Drets d’imatge, publicitat, patrocini i merchandising, si fos el cas.
3. Autorització per gravar imatges i so durant el concert i us de les mateixes.
4. RIDER d’hospitalitat.

QUINZENA.- Adjudicació del contracte.
L’adjudicació haurà de ser motivada i notificada al candidat, havent de ser publicada en el perfil del contractant en el termini de 15 dies.
SETZENA.- Formalització del contracte.-
El contracte es perfeccionarà amb la seva formalització. La formalització del contracte en document administratiu s’efectuarà no més tard de 15 dies hàbils següents a aquell en què es realitzi la notificació de l’adjudicació.
DISSETENA.- Responsable del contracte i unitat encarregada dels seguiment i execució
En l’acord d’adjudicació del contracte es designarà un tècnic municipal responsable de l’execució del contracte, amb les funcions que es preveuen a l’article 62 LCSP.
DIVUITENA.- Facturació dels serveis prestats
La factura corresponent a aquest contracte, es presentarà al punt general de factures a través de la plataforma FACe (https://face.gob.es) un cop s’hagi realitzat la prestació, fent-hi constar els codis numèric d’identificació següent (CODIS DIR3):

	OFICINA COMPTABLE
	GE0000435

	OFICINA TRAMITADORA
	GE0000440

	OFICINA GESTORA
	
GE0000440



A l’apartat de “concepte” o al de “observacions” de la factura electrònica s’haurà d’especificar el concepte i s’haurà d’indicar a la factura el número del seu compte corrent (IBAN).
Un altre opció per presentar la factura és, a la seu electrònica de l’Ajuntament de Tarragona: mitjançant instància genèrica adjuntant la factura i sol·licitant que es tramiti pel Departament de Cultura. https://tramits.tarragona.cat/DetallTramit.aspx?idTramit=448
Les dades de facturació per tal que es pugui presentar la factura corresponent són:
Ajuntament de Tarragona. NIF: P-4315000-B Departament de Cultura. Pl. de la Font, 1, 43003, Tarragona.
L’AJUNTAMENT DE TARRAGONA, no assumirà cap increment en el cost esmentat en aquest pacte, ni cap responsabilitat davant de terceres persones per qüestions econòmiques, laborals, jurídiques o de propietat intel·lectual, que es poguessin esdevenir durant la vigència d’aquest contracte i que no siguin imputables a l’AJUNTAMENT DE TARRAGONA.

DINOVENA.- Individualitat del contracte.-
El contracte no podrà considerar-se com a constitució de societat o associació entre les parts, les quals assumeixen només les obligacions que se’n deriven, limitant-se la responsabilitat de cadascuna de les parts al que resulti del que s’estableix en les seves clàusules. Els acords presos per cadascuna de les parts amb tercers seran absolutament aliens a l’altra part. Entre les parts no existeix cap relació de solidaritat, ni de subsidiarietat, de manera que cadascuna respondrà de manera individual per la seva actuació.

VINTENA.- Règim jurídic.
Aquest contracte te caràcter privat, d’acord amb l’article 25.1.a)1r de la LCSP, en què s’estableix que són contractes privats, entre d’altres, els subscrits per una administració pública que tinguin per objecte la creació i interpretació artística i els espectacles. L’article 26.2 de la LCSP estableix que els contractes privats que subscriguin les Administracions Públiques es regeixen, quant a la seva preparació i adjudicació, si no hi ha formes específiques , per les seccions 1ª i 2ª del capítol I, del Títol I del Llibre II de la LCSP amb caràcter general i per les seves disposicions de desplegament i s’aplica supletòriament la resta de normes de dret administratiu o, si escau, les normes de dret privat, segons correspongui per raó del subjecte o entitat contractant. Pel que fa als seus efectes, modificació o extinció, aquest contracte es regeix pel dret privat.
Tarragona, a la data de la signatura electrònica,


		
